เอไอเอชิมลาง ประกันฮั่งเส็งตั้งเป้า150ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — เอไอเอ ออกกรมธรรม์ใหม่จ่ายผลตอบแทนอ้างอิงดัชนีฮั่งเส็ง 
นายไมเคิล พาร์คเกอร์ ประธานเจ้าหน้าที่บริหารฝ่ายการตลาด บริษัท อเมริกันอินเตอร์แนชชั่นแนลแอสชัวรันส์ (เอไอเอ) สาขาประเทศไทย เปิดเผยว่า เพื่อเพิ่มทางเลือกให้ลูกค้าที่ชอบกรมธรรม์ประกันชีวิตที่จ่ายผลตอบแทนอิงกับการลงทุน บริษัทได้ออกกรมธรรม์ใหม่ 2PAY10 Secure HSCEI ซึ่งเป็นกรมธรรม์ประกันชีวิตแบบสะสมทรัพย์ 10 ปี ชำระเบี้ยประกันภัย 2 ปี มีเงินปันผลโดยอ้างอิงดัชนีราคาของตลาดหลักทรัพย์ฮั่งเส็ง ไชนา เอนเตอร์ไพรส์ ซึ่งเป็นดัชนีหุ้นของบริษัทที่จัดตั้งในประเทศจีน แต่มาจดทะเบียนในตลาดหลักทรัพย์ฮ่องกง 
กำหนดเงื่อนไขขายจะใช้วิธีมาก่อนได้ก่อน โดยตั้งวงเงินที่จะขายไว้ 150 ล้านบาทเท่านั้น หรือขายถึง 13 ก.ย.นี้
สำหรับจุดเด่นของกรมธรรม์นี้จะไม่มีเพดานของผลตอบแทน ไม่มีความเสี่ยงในการสูญเสียเงินต้น และป้องกันความเสี่ยงจากความผันผวนของดัชนีด้วยวิธีคำนวณผลตอบแทนเฉลี่ยรายไตรมาส ประกันเงินต้นเมื่อครบกำหนด 10 ปี ผู้เอาประกันจะได้รับเงิน 200% ของเงินเอาประกัน พร้อมรับเงินปันผล ส่วนความคุ้มครองชีวิตจะจ่าย 100% ในปีที่ 1 และตั้งแต่ปีที่ 2 จนสิ้นสุดสัญญาจะจ่ายให้ 200%